*Bønder på en kro*, ca 1635
*Maleren i verkstedet sitt*, 1663
*Fiskerhandlerske*, 1672
**Adriaen van Ostade** (døpt 10. desember 1610, gravlagt 2. mai 1685) var en nederlandsk sjangermalar fra Haarlem, hvor han arbeidet hele livet. Han malte ofte satirisk om livet til bøndene. Også broren Isaac van Ostade var en kjent maler.

Liv
---

Sammen med den noen år eldre flamlenderen Adriaen Brouwer var han i 1627 elev hos Frans Hals. Frem til rundt 1640 laget Ostade bilder med samme harmoniske preg som karakteriserer Brouwer sine verk. Maleriene hans hadde ellers drag av karikatur og det groteske. Fargebruken hans i denne første perioden minner mer om Hals enn om Brouwer, hovedfargen er kjølig grå, innimellom også i blått.

I sin andre periode skildrer Ostade bøndene sitt familieliv som fredfullt, hvor de etter avsluttede dagsverk utenfor landsbykroen lytter til den omvandrende lirespilleren, slår kjegler eller spiller på brett inne i krorommet. Maleriene hans fra denne tiden, også hans beste, er malt med bredere pensel enn tidligere og holdne i en brunere, varmere tone. Et slags rembrandtskt, dunkelt lys brer sitt skimmer over bildene.

Ostade sin tredje periode er kjennetegnet av en mer nøktern oppfatning og en mer beregnet komposisjon. Bildene er mindre pittoreske og malingen gjort med en forsiktig hånd. Han vendte også tilbake til en kjøligere og gjennomskinnlig farge.

Ostade var ytterst produktiv, og det er mulig at han tok hjelp fra elevene sine; Isack van Ostade, Cornelis Bega og Cornelis Dusart. Dusart fullførte ellers mange av de maleriene som ikke var ferdige da Ostade dødde. Ostade nådde aldri opp til sitt lysende forbilde Brouwer, og har heller ikke noe av Jan Steen sin spiritualitet. Hans burleske og godmodige fremstillinger har aldri savnet ivrige beundrere. Verk som *Lirespilleren utenfor bondestuen*, *Maleren i sitt atelier*, *Spillemannen*, *Bønder på kroen* og *Det indre av en bondestue* hører alle med mellom de meste kjente maleriene hans.

Ostade døde i hjembyen Haarlem.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Adriaen-van-Ostade, besøkt 9. oktober 2017[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   Archive of Fine Arts, cs.isabart.org, abART person-ID 31142, besøkt 1. april 2021[Hentet fra Wikidata]
4. ↑   Social Networks and Archival Context, SNAC Ark-ID w6v42c8v, besøkt 9. oktober 2017[Hentet fra Wikidata]
5. ↑   datos.bne.es, BNE-identifikator XX1058652[Hentet fra Wikidata]
6. ↑   MAK, PLWABN-ID 9810672935905606[Hentet fra Wikidata]
7. ↑   Union Catalog of Armenian Libraries, oppført som Адриан ван Остаде, Union Catalog of Armenian Libraries authority ID 32595[Hentet fra Wikidata]
8. ↑   J. Paul Getty Museum, J. Paul Getty Museum agent DOR ID (old) 460[Hentet fra Wikidata]
9. ↑   Union List of Artist Names, ULAN 500021654, utgitt 2. mars 2019, besøkt 21. mai 2021[Hentet fra Wikidata]

Eksterne lenker
---------------

* (en) Adriaen van Ostade – kategori av bilder, video eller lyd på Commons Rediger på Wikidata

* (en) Adriaen van Ostade – galleri av bilder, video eller lyd på Commons Rediger på Wikidata

  



|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Deutsche Biographie **·** Nationalencyklopedin **·** Kunstindeks Danmark **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BPN **·** BPN **·** ULAN **·** NKC **·** BNE **·** KulturNav **·** Discogs
 |